Szeptember 11. - Orbán levélben fejezte ki együttérzését
Orbán Viktor miniszterelnök Barack Obama amerikai elnöknek vasárnap írt levelében emlékezik meg a tíz esztendõvel ezelõtti brutális New York-i és washingtoni terrortámadások áldozatairól - közölte a kormányfõ szóvivõje.
Szijjártó Péter közleménye szerint a miniszterelnök a levélben világossá teszi: a nemzetközi közösség a demokratikus értékek védelme érdekében továbbra is számíthat Magyarországra a terrorizmus és a szélsõségek elleni küzdelemben.
Orbán Viktor a levélben együttérzését fejezi ki az áldozatok családjainak és az amerikai népnek, egyúttal tájékoztatja Barack Obamát az évforduló alkalmából rendezett magyarországi eseményekrõl.
Magyarország is megemlékezik szeptember 11-rõl
Megemlékezéseket tartanak vasárnap Magyarországon az Amerikai Egyesült Államokat ért szeptember 11-i terrortámadás tizedik évfordulóján.
A terrorizmus és a terrorellenes küzdelem áldozatainak emlékére koncertet rendeznek este a fõvárosi Deák téri evangélikus templomban. Az emlékkoncert fõvédnökeként beszédet mond Schmitt Pál köztársasági elnök. A rendezvényen részt vesznek a magyar politikai és közigazgatási vezetés, a terrorelhárításban részt vevõ szervezetek képviselõi, valamint Budapestre akkreditált diplomaták is.
Országszerte a tûzoltók 14.46-kor (közép-európai idõ szerint 2001. szeptember 11-én ebben a percben csapódott be az elsõ eltérített repülõgép a Világkereskedelmi Központ egyik tornyába) emlékeznek meg a terrortámadás áldozatairól, köztük a New Yorki-i tûzoltó bajtársaikról. Az ország hivatásos, köztestületi, létesítményi tûzoltóságainak szolgálatban lévõ tagjai védõruhában, a szertárak kapuiba kiálló tûzoltógépjármûvek elõtt, azok kék lámpáinak fényjelzését használva egyperces néma tiszteletadással emlékeznek meg az elhunytakról.
A Fõvárosi Polgári Védelmi Igazgatóság ugyancsak 14.46-kor tart megemlékezést a IX. kerületben Vágóhíd utcai szertárnál.
A Fõvárosi Tûzoltó-parancsnokság délben tartja megemlékezését, a tûzoltók felsorakoznak jármûveikkel a szertárak elõtt, és egyperces néma tiszteletadással emlékeznek meg az áldozatokról.
A Mensch Nemzetközi Alapítvány és az Országos Katasztrófavédelmi Fõigazgatóság délután tart megemlékezést Budapesten a Szabadság téren. Beszédet mond Jeszenszky Géza akkori washingtoni nagykövet, Steven Andras Geiger, a Mensch alapítvány alapítója, Balogh András, az MSZP elnökhelyettese és Németh Sándor, a Hit Gyülekezet vezetõje.
A rendezvényen megemlékeznek a londoni, a madridi, a mumbai, az oroszországi, az izraeli és a norvégiai terrortámadások áldozatairól is.
Tíz éve, 2001. szeptember 11-én érte az Egyesült Államokat történetének legsúlyosabb terrortámadása. A 3019 halálos áldozatot követelõ merényletsorozatért az al-Kaida nemzetközi iszlamista terrorhálózat vállalta a felelõsséget.
New Yorkban helyi idõ szerint 8.46-kor, majd 9.03-kor két eltérített utasszállító repülõgépet vezettek a Világkereskedelmi Központ (World Trade Center) két tornyába, azok nem sokkal késõbb leomlottak. Egy másik repülõgép a Pentagon épületére zuhant Washington mellett, a negyedik eltérített gép Pennsylvaniában jár szerencsétlenül.